Papila leri ri na 5 wa tipheji na xitandzhaku xa 1.
Vatswari va wena va ku siyile u ri wexe ekaya ka n'wina, kutani nivusiku ku fikile swigevenga swi nghena endlwini ya ka n'wina. Hi rungulele leswi nga humelela.
N'wina vadyondzi va ka GIREDI 12 mi endleriwile ntlangu wo lelana na n'wina ni ku mi navelela mikateko mi nga si sungula ku tsala xikambelo xo hetelela. Hi rungulele leswi ntlangu lowu wu nga fambisa xiswona.
Munhu wo fana ni loyi a kombisiweke eka xifaniso lexi nga laha hansi a nga ka a nga rivariwi eka matimu ya laha Afrika-Dzonga. Hi paluxele hinkwaswo leswi u swi tivaka hi yena.
Ntlangu wa khirikete lowu u nga ta ka u nga wu rivali.
A ku ri ni mphikizano wa vuyimbeleri. Hi rungulele leswi mphikizano lowu wu nga fambisa xiswona.
A wu yisile kokwa wa wena exibedhlele ku ya kamberiwa eka mavabyi ya yena. Kambe vaongori va xibedhlele lexi a mi yile eka xona a va mi khomangi kahle. Hlamusela leswi nga humelela.
Ku ta va ni ntlangu lowukulu exikarhi ka swipano swa bolo ya milenge etikweni ra ka n'wina. Tsala n'wangulano exikarhi ka vaseketeri vambirhi va swipano leswi.
Ku vile ni nghozi ya movha leyi u yi voneke hi mahlo. Tsala xiviko xa leswi nga humelerisa xiswona.
Munghana wa wena u loveriwile hi vatswari va yena hi ku landzelelana. Tsala papila u n'wi chavelela.
Vanhu lava vonakaka eka xifaniso lexi va tisungulerile tlilaba yo veka mali leyi va yi thyeke vito ra Sonke Savings Club. A va si endla nchumu handle ko yi thya vito no twanana leswaku mali yo joyina i R100.00 hi munhu. Tsala switsundzuxo leswi swi nga ta va pfuna leswaku tlilaba ya vona yi nga wi.
Ku ta va na nhlengeletano ya vantshwa endhawini ya ka n'wina. Tsala phositara u tivisa hi ta nhlengeletano leyi.
Tata fomo leyi landzelaka ya xilipi xo veka mali ebangini leyi nga eka Xitandzhaku xa 1. Tsundzuka ku susa pheji leyi nga na fomo u yi nghenisa eka buku yo hlamumelala eka yona.